Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7301. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7287. Il-EUR-Lex hu l-aċċess fuq l-Internet għal-liġi Ewropea. Dan id-dokument huwa disponibbli fuq is-sit tal-Internet li ġej: https://circabc.europa.eu/w/browse/36205e98-8e7a-47d7-808d-931bc5baf6ee Iċ-ċirku ta' barra tal-munita juri t-12-il stilla tal-bandiera Ewropea. L-approċċi tal-UE għall-protezzjoni tad-dejta, il-kompetizzjoni u l-protezzjoni tal-konsumatur għandhom miri komuni, li jinkludu l-promozzjoni tat-tkabbir, l-innovazzjoni u l-benesseri tal-konsumaturi individwali. Madankollu, fil-prattika, il-kollaborazzjoni bejn dawk li jfasslu l-politika f'dawn l-oqsma rispettivi hija limitata. Is-servizzi online qegħdin jixprunaw it-tkabbir kbir tal-ekonomija diġitali. Ħafna minn dawk is-servizzi huma promossi bħala 'bla ħlas' iżda fil-fatt jeħtieġu pagament f'forma ta' informazzjoni personali mill-klijenti. Investigazzjoni dwar il-kostijiet u l-benefiċċji ta' dawn l-iskambji kemm għall-konsumaturi kif ukoll għan-negozji hija meħtieġa mill-aktar fis. Djalogu mill-qrib bejn ir-regolaturi u l-esperti tul il-fruntieri ta' politika mhux biss jgħin l-infurzar tar-regoli dwar il-kompetizzjoni u l-protezzjoni tal-konsumatur, iżda jistimula wkoll is-suq għas-servizzi li jtejbu l-privatezza. Il-Kapitolu 2 ta' din l-Opinjoni jibda billi jiddeskrivi x-xejriet fl-ekonomija diġitali u r-rwol tad-dejta personali fl-era tal-'big data'. Il-Kapitolu 3 jindirizza l-aspetti rilevanti tar-regoli tal-UE dwar il-protezzjoni tad-dejta, il-kompetizzjoni u l-protezzjoni tal-konsumatur. Il-Kapitolu 4 jippreżenta analiżi tal-interrelazzjonijiet bejn it-tliet oqsma politiċi: kif il-kontroll tal-informazzjoni personali jikkontribwixxi biex jippromwovi s-saħħa fl-ekonomija diġitali u l-implikazzjonijiet għall-protezzjoni tad-dejta; ir-riskji għall-konsumatur maħluqa mill-konċentrazzjonijiet u mill-abbuż tad-dominanza tas-suq fejn ditti jipproċessaw ammonti massivi ta' dejta personali; u Bħala konklużjoni, il-Kapitolu 5 iħares 'il quddiem lejn reazzjonijiet possibbli ta' politika u jistieden lill-Kummissjoni, lill-awtoritajiet superviżorji nazzjonali, lill-gruppi ta' pariri u lill-ġuristi biex jieħdu sehem f'diskussjoni usa' u aktar profonda dwar din il-kwistjoni. Fil-bidu ta' kull sezzjoni, il-punti u l-kontroreferenzi għandhom l-għan li jiggwidaw lill-qarrej fl-argumenti ewlenin u l-intersezzjonijiet bejn it-tliet oqsma tal-liġi tal-UE. Sommarju ta' dawn l-interfaċċji huwa ppreżentat fl-Anness għal dan id-dokument. (Minn diskors minn David Currie f'Beesley Lectures, president tal-Awtorità tar-Renju Unit għall-Kompetittività u s-Swieq, 7.11.2013). Din l-Opinjoni preliminari esplorat u kkunsidrat il-konverġenzi u t-tensjonijiet possibbli bejn it-tliet oqsma tal-liġi tal-UE, kontra l-isfond li qed jevolvi b'mod mgħaġġel tal-'big data'. Għalkemm il-privatezza u l-protezzjoni tad-dejta personali huma interessi pubbliċi u drittijiet fundamentali rikonoxxuti mit-Trattati, in-nuqqas ta' interazzjoni fl-iżvilupp ta' politiki dwar il-kompetizzjoni, il-protezzjoni tal-konsumatur u l-protezzjoni tad-dejta seta' naqqas kemm l-effikaċja tal-infurzar tar-regoli tal-kompetizzjoni u l-inċentiv għall-iżvilupp ta' servizzi li jtejbu l-privatezza u jimminimizzaw il-potenzjal li ssir ħsara lill-konsumatur. Fl-ekonomija diġitali, l-informazzjoni personali tirrappreżenta ass intanġibbli sinifikanti fil-ħolqien tal-valur u munita fl-iskambju tas-servizzi online. Dan għandu implikazzjonijiet li jistgħu jkunu wiesgħin ħafna dwar l-interpretazzjoni ta' kunċetti ewlenin inkluż it-trasparenza, id-dominanza tas-suq, u l-benesseri u l-ħsara lill-konsumatur. Tweġiba komprensiva għal dawn l-isfidi teħtieġ aktar żmien għal investigazzjoni, riflessjoni u diskussjoni, iżda tista' tinkludi kwalunkwe waħda minn dawn li ġejjin jew kollha kemm huma: tqajjim ta' sensibilizzazzjoni fost il-konsumaturi, il-fornituri tas-servizzi u r-regolaturi tal-iżviluppi tekonoloġiċi attwali u futuri fis-swieq rilevanti fl-ekonomija diġitali u l-implikazzjonijiet għall-kompetittività, il-benesseri tal-konsumatur u l-għażla u l-innovazzjoni dwar is-servizzi li jtejbu l-privatezza; gwida effettiva dwar l-applikazzjoni tar-regoli tal-privatezza, tal-kompetizzjoni u tal-protezzjoni tal-konsumatur għal servizzi online, b'mod partikolari dawk promossi bħala servizzi 'bla ħlas', li tqis il-fehmiet tal-klijenti u tal-kompetituri u evidenza tal-preferenzi u tat-tħassib tal-klijenti; kooperazzjoni bejn l-awtoritajiet fl-investigazzjoni u fl-infurzar, pereżempju fl-identifikazzjoni ta' xenarji u standards possibbli għall-kejl tas-saħħa tas-suq fl-ekonomija diġitali, u konsultazzjoni dwar investigazzjonijiet dwar każijiet individwali; u reviżjoni tal-leġiżlazzjoni tal-kompetizzjoni għas-swieq diġitali tas-seklu 21, inklużi l-interfaċċji tagħha ma' oqsma oħrajn tal-liġi u possibbiltajiet għal interazzjoni produttiva ma' awtoritajiet rilevanti oħra. Informazzjoni personali qanqlet u sostniet tkabbir fl-ekonomija diġitali. Il-konsumaturi individwali għandhom ikunu jistgħu jgawdu minn sehem aktar ġust tal-frott ta' dak it-tkabbir. L-awtoritajiet għall-kompetizzjoni u għall-protezzjoni tad-dejta qegħdin dejjem aktar jirrikonoxxu dan bħala sfida pivotali fil-bini ta' fiduċja u kontabbiltà fl-ekonomija diġitali. Il-protezzjoni tad-dejta toffri opportunità unika biex l-individwi jingħataw l-għodod biex jipproteġu lilhom infushom u biex jagħmlu l-infurzar tar-regoli tal-kompetizzjoni u tal-protezzjoni tal-konsumatur aktar effettivi. Il-pass li jmiss huwa li jiġi esplorat l-ambitu għal koordinazzjoni aktar mill-qrib bejn ir-regolaturi biex jintlaħqu dawn il-miri. Din il-koordinazzjoni ma għandhiex tkun ristretta għall-Ewropa iżda għandha tirrifletti l-firxa globali tal-kumpaniji fl-ekonomija diġitali. Il-KEDP huwa ħerqan li jiffaċilita din id-diskussjoni. Magħmul fi Brussell, is-26 ta' Marzu 2014. Il-KDF l-Artikoli 7 u 8 Il-KDF 38 It-TFUE l-Artikoli 12 u 169 Valuri ewlenin tal-UE u missjoni ekonomika Id-Direttiva 95/46/KE Ir-Regolament (KE) Nru 45/2001 Id-Direttiva 2002/58/KE Ir-Regolament Ġenerali għall-Protezzjoni tad-Dejta (qed jiġi nnegozjat) Ir-Regolament 1/2003 (Modernizzazzjoni) Ir-Regolament 139/2004 (Amalgamazzjonijiet) Id-Direttiva 93/13/KEE (termini tal-kuntratt inġusti) Id-Direttiva 98/6/KE (indikazzjoni tal-prezz) Id-Direttiva tal-Kunsill 2005/29/KE (prattiki kummerċjali inġusti) Id-Direttiva 2006/114/KE (reklamar qarrieqi) Ir-Regolament 2006/2004 (kooperazzjoni bejn l-awtoritajiet) Id-Direttiva 2011/83/UE (Drittijiet tal-Konsumatur) Regoli għall-promozzjoni tat-tħaddim tajjeb tas-suq intern. Regoli għall-iżgurar tal-protezzjoni tal-konsumaturi individwali Il-kontrolluri tad-dejta stabbiliti fl-UE jew li jużaw apparat li jinsab fl-UE. Dispożizzjonijiet skalabbli skont in-natura u l-volum ta' dejta pproċessata. (Għandu jkun estiż taħt ir-Regolament Ġenerali dwar il-Protezzjoni tad-Dejta li jkopri kull kontrollur tad-dejta li joffri oġġetti jew servizzi jew jimmonitorja l-imġiba tas-soġġetti tad-dejta residenti fl-UE) Kull attività ekonomika li 'tista' taffettwa l-kummerċ bejn l-Istati Membri.' Impriżi dominanti għandhom 'responsabbiltà speċjali' biex jevitaw tgħawwiġ fil-kompetizzjoni. L-oġġetti u s-servizzi kollha fornuti jew kkunsmati fis-suq intern. Impatt fuq individwi fl-UE tal-attività ekonomika li tikkonċerna s-suq intern Skopijiet kompatibbli għall-ipproċessar tad-dejta Definizzjoni tas-suq rilevanti u sostitwibbiltà ta' prodotti u servizzi Definizzjoni ta' swieq rilevanti alimentati minn dejta personali Kejl tas-saħħa tas-suq diġitali Drittijiet għall-informazzjoni u għall-aċċess għad-dejta f'forma li tintgħaraf Kunsens speċifiku, infurmat u ċar mogħti b'xejn Dritt għall-portabbiltà tad-dejta Irbit u raggruppament tas-servizzi Prevenzjoni tal-kompetizzjoni permezz tar-rifjut li tiġi fornuta faċilità essenzjali Informazzjoni ċara u intelliġibbli dwar prezzijiet u prodotti Fehim komuni tal-valur tad-dejta personali Sjieda tad-dejta proprja permezz tal-eżerċitar tal-portabbiltà tad-dejta Imminimizzar tad-dejta Kunfidenzjalità u sigurtà tal-ipproċessar Kunċett tal-benesseri tal-konsumatur Ipprezzar abbużiv tas-servizzi Teorija ta' ħsara lill-konsumaturi f'amalgamazzjonijiet Eżenzjonijiet mir-regoli dwar l-għajnuna mill-Istat Kunċett ta' 'bona fede' f'kuntratti Projbizzjoni ta' talbiet qarrieqa dwar prodotti u servizzi Protezzjoni tad-dejta fattur tal-benesseri tal-konsumatur Użu ta' rimedji li jippromwovu l-privatezza fid-deċiżjonijiet tal-kompetizzjoni Permissibbiltà lill-kompetituri biex jikkollaboraw dwar l-iżvilupp ta' servizzi li jtejbu l-privatezza Awtoritajiet nazzjonali indipendenti Kooperazzjoni fl-UE kollha permezz tal-Grupp ta' Ħidma tal-Artikolu 29 u (qed jiġi nnegozjat) mekkaniżmi ta' konsistenza Dritt għal rimedju ġudizzjarju għall-ksur tad-drittijiet Dritt li jiġi riċevut kumpens Sanzjonijiet amministrattivi bħala proporzjon tal-fatturat annwali tal-kumpanija (qegħdin jiġu negozjati) Infurzar permezz tal-awtoritajiet nazzjonali għall-kompetizzjoni u l-Kummissjoni għall-UE Awtoritajiet li jikkooperaw permezz tan-Netwerk Ewropew għall-Kompetizzjoni Sanzjonijiet għall-ksur ta' ftehimiet mhux kompetittivi sa 10 % tal-fatturat totali Ebda armonizzazzjoni tad-drittijiet għal rimedji ġudizzjarji għall-konsumaturi Awtoritajiet nazzjonali biss Is-CPC Netwerk kull sena jidentifika prijoritajiet komuni ta' infurzar ma' kontrolli koordinati ta' konformità u proġetti speċifiċi għas-settur Ebda approċċ komuni tal-UE għall-investigazzjoni ta' ksur tal-liġi tal-konsumatur ħlief għal 'ksur intra-Komunitarju' Rari għall-awtoritajiet biex jiżguraw kumpens għall-ksur tal-liġi tal-konsumatur Djalogu u kooperazzjoni dwar każijiet fejn hemm sovrapożizzjoni ta' tħassib relatat mal-kompetizzjoni, benesseri tal-konsumatur u protezzjoni tad-dejta. KDF: Karta tad-Drittijiet Fundamentali tal-Unjoni Ewropea TFUE: Trattat dwar il-Funzjonament tal-Unjoni Ewropea
Extracted from C_225_2014.html